《谢人惠梅花》
宋代·连文凤

惟有梅花不厌贫，花前笑语伴间身。
老枝犹带深山雪，生意能回破屋春。
影待月来明户牖，香随风散恼比邻。
寄余何限江南意，几度相看忆故人。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。